Λεωνίδας Βαρουξής

Ο Λεωνίδας Βαρουξής ήταν Έλληνας δημοσιογράφος και εκδότης.

Βιογραφικά στοιχεία
Γεννήθηκε στον Πύργο και καταγόταν από παραδοσιακή οικογένεια δημοσιογράφων του Πύργου. Οι Βαρουξήδες είχαν συγγενικούς δεσμούς με την οικογένεια Σπηλιωτόπουλου, που καταγόταν από τη Δημητσάνα και είχε προσφέρει πολλά στον απελευθερωτικό αγώνα του 1821. Ήταν αδερφός του Κωνσταντίνου Βαρουξή και εργάστηκε ως δημοσιογράφος στην εφημερίδα Ακρόπολις των Αθηνών. Το 1902, ίδρυσε την πρώτη ημερήσια εφημερίδα του Πύργου, Πατρίς, συμβάλλοντας στην πνευματική αναγέννηση του τόπου του. Μαθήτευσε πλάι στον δημοσιογράφο & εκδότη Γαβριηλίδη της εφημερίδας Ακρόπολις. Το 1944 συνελήφθη και αναγκάστηκε να διακόψει την έκδοση της εφημερίδας του, την οποία έθεσε εκ νέου σε κυκλοφορία ο ανιψιός του, το 1955. Από το 1917 συμμετείχε σε διάφορες εκλογικές αναμετρήσεις ως υποψήφιος βουλευτής Ηλείας. Απεβίωσε το 1951.

Έλληνες εκδότες
Έλληνες δημοσιογράφοι